Det femte og sidste afsnit i serien, der omhandlede [[den kolde krig]] og [[velfærdsstat]]en, fik meget kritik, specielt for at vise en meget ensidig politisk vinkel. Ifølge historikeren Bent Blüdnikow var afsnittet "manipulerende og fyldt med usandheder", der lavede et "socialdemokratisk skønmaleri og renvaskning af kommunister". Han kritiserede især, at der ikke blev nævnt en eneste borgerlig politiker. Han endte med at kaldet afsnittet en "politisk ensidig og useriøs udgave af danmarkshistorien" og gav kun én ud af seks stjerner.<ref name="usandheder"/> Til ''[[Ekstra Bladet]]'' udtalte Blüdnikow, at det kun var "socialdemokrater og kommunister, der bliver hyldet", og at "den borgerlige side er udraderet af DR". Han kritiserede også, at man i serien fortalte, at de [[kulturradikal]]e "gik ind for lighed mellem kønnene, og at de gik ind for demokrati", på trods af at "mange kulturradikale i 1930erne [''[[sic]]''] var stærkt kommunistisk påvirket, og de og kommunisterne gik ikke ind for demokratiet". Han kritiserede også, at "der ikke er et ord om kommunistens vederstyggelighed og mord".<ref>[http://ekstrabladet.dk/nyheder/samfund/historiker-langer-ud-efter-dr-program-manipulerende-og-fyldt-med-usandheder/6879386 Historiker langer ud efter DR-program: 'Manipulerende og fyldt med usandheder']. ''[[Ekstra Bladet]]''. Hentet 24/10-2017</ref> [[Morten Messerschmidt]] fra [[Dansk Folkeparti]] udtalte, at DR burde fjerne afsnittet fra deres hjemmeside,<ref>[https://www.dr.dk/nyheder/politik/df-vil-fjerne-drs-omstridte-historieafsnit?cid=soc_facebook_drnyheder_8ix8m3ji DF vil fjerne DR's omstridte historieafsnit]. [[DR]]. Hentet 31/1-2017</ref> men dette medførte kritik fra [[Dansk Journalistforbund]]s formand, [[Lars Werge Andersen]], der mente, at Messerschmidt dermed brød med [[armslængdeprincippet]].<ref>[http://journalisten.dk/dj-anklager-df-politikere-bryde-armslaengdeprincippet DJ anklager DF-politikere for at bryde armslængdeprincippet] {{Webarchive|url=https://web.archive.org/web/20171030043154/http://journalisten.dk/dj-anklager-df-politikere-bryde-armslaengdeprincippet |date=30. oktober 2017 }}. ''[[Journalisten]]''. Hentet 31/1-2017</ref>
Kunst Historie Journalistik Kultur